|  |
| --- |
| **Līgums Nr. SKUS 509/19**  *Par**trombelastogrāfa piegādi* |
| Rīgā, 2019.gada 7.oktobris |

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 13.06.2018. valdes lēmumu Nr.62 (protokols Nr.23 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

**MB “Vivospektras”**, reģistrācijas Nr. 304442321, tās direktora Rimantas Stakauskas personā, kurš darbojas uz statūtu pamata (turpmāk - Piegādātājs), no otras puses (abi kopā – Puses), pamatojoties uz atklāta konkursa „Trombelastogrāfa piegāde” (ID Nr. PSKUS 2019/92) rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs pasūta un Piegādātājs piegādā, uzstāda un nodod ekspluatācijā trombelastogrāfu (turpmāk – Iekārta) un piegādā materiālus (turpmāk – Prece), saskaņā ar Līguma un tā pielikumu noteikumiem (1.pielikums – Pieņemšanas – nodošanas akts un piegādes akts, 2.pielikums – Tehniskais un finanšu piedāvājums), nodrošinot lietotāju apmācību un Iekārtas garantijas noteikumus.
2. **Norēķinu kārtība**
   1. Līguma kopējā summa ir **60 000.00 EUR** (sešdesmit tūkstoši *euro* un 00 centi) bez pievienotās vērtības nodokļa (turpmāk – PVN).
   2. Iekārtas un Preces vienas vienības cenas EUR bez pievienotās vērtības nodokļa (turpmāk – PVN) norādītas Līguma pielikumā. PVN tiek aprēķināts un maksāts papildus saskaņā ar spēkā esošo nodokļu likmi. Ja, saskaņā ar normatīvajiem aktiem, turpmāk tiek grozīta PVN likme, kopējā summa (kā arī jebkurš Līgumā noteiktais daļējo maksājumu apmērs) ar PVN tiek grozīta atbilstoši PVN likmes izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
   3. Ja Līguma darbības laikā Piegādātājs rīko akcijas, kuru laikā Materiāli tiek pārdoti par zemākām cenām nekā noteikts Līguma pielikumā, Piegādātājam ir pienākums informēt Pasūtītāju un piegādāt šīs preces par šādām zemākām cenām.
   4. Pasūtītājs veic samaksu par piegādāto Iekārtu ne vēlāk kā 60 (sešdesmit) kalendāro dienu laikā pēc pieņemšanas – nodošanas akta un rēķina saņemšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu.
   5. Apmaksa par Preces piegādēm tiek veikta saskaņā ar Piegādātāja iesniegto Preču rēķinu, kurā norāda Preču nosaukumu, cenu un Pasūtītāja Līguma numuru. Pasūtītājs veic bezskaidras naudas pārskaitījumu uz Piegādātāja rēķinā norādīto bankas kontu ne vēlāk kā 60 (sešdesmit) kalendāro dienu laikā pēc Līgumā noteiktajā kārtībā veiktas abpusējas preču rēķina parakstīšanas.
   6. Katra Puse sedz savus izdevumus par banku pakalpojumiem, kas saistīti ar naudas pārskaitījumiem.
   7. Ja Piegādātāja iesniegtajā rēķinā nav norādīts preču nosaukums, cena un Pasūtītāja Līguma numurs, Pasūtītājs neveic rēķina apmaksu, bet informē Piegādātāju par Līguma noteikumiem neatbilstoša rēķina iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
   8. Pasūtītajam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par piegādēm, kuras Piegādātājs nav veicis un/vai par Līguma prasībām neatbilstošas kvalitātes un/vai bojātu preču piegādi.
   9. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   10. Samaksa par piegādēm uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Līguma darbības laiks un spēkā esamība**
   1. Līgums spēkā tās abpusējas parakstīšanas brīdī un ir spēkā līdz īsākajam no šādiem termiņiem:
      1. līdz Līguma 2.1.punktā noteiktās summas izlietojumam;
      2. 24 (divdesmit četri) mēneši no Līguma spēkā stāšanās dienas.
   2. Ja Līguma darbības laikā netiek sasniegta Līguma 2.1.punktā noteiktā summa, Līguma darbības termiņš var tikt pagarināts uz laiku līdz 12 mēnešiem.
   3. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi 10 (desmit) kalendārās dienas iepriekš.
   4. Pusēm ir tiesības nekavējoties vienpusēji izbeigt Līgumu, ja:
      1. kādai no Pusēm ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība;
      2. Piegādātājs Līguma noslēgšanas vai tā izpildes laikā sniedzis nepatiesas vai nepilnīgas ziņas vai apliecinājumus;
      3. Piegādātājs atkārtoti (veiktas vismaz 2 neatbilstošas piegādes) piegādājis Līguma noteikumiem neatbilstošu preci;
      4. ja Vienošanās izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      5. iestājušies apstākļi, kas apgrūtina vai padara neiespējamu šajā Līgumā noteikto saistību izpildi kādai no Pusēm;
      6. Pasūtītājam zudusi vajadzība pēc piegādēm;
      7. Piegādātājs zaudējis ražotāja izsniegto autorizāciju piegādāt Preces;
      8. ja Iekārtas un/ vai Preces kvalitātes prasības būtiski atšķiras no tehniskajā piedāvājumā vai instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt Pasūtītājam Iekārtas un vai Preces cenu kā arī pieņemt un aizvest preci no Pasūtītāja telpām;
      9. Pasūtītājs 30 (trīsdesmit) kalendārās dienas kavē noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Piegādātāja pretenzijas nosūtīšanas dienas uz Pasūtītāja juridisko adresi.
   5. Par vienpusēju atkāpšanos saskaņā ar Līguma 3.4.punktu, Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
   6. Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
4. **Pasūtīšanas, piegādes, nodošanas un pieņemšanas kārtība**
   1. Piegādātāja un Pasūtītāja tiesības un pienākumi attiecībā uz pasūtīšanas un piegādes kārtību:
      1. Piegādātājs piegādā Iekārtu 2 (divu) mēnešu laikā un Preci ne vairāk kā 2 (divu) nedēļu laikā pēc pasūtījuma veikšanas brīža. Par pasūtīšanas laiku ir uzskatāma diena, kad Pasūtītāja 12.13.1.2. un/vai 12.13.1.3.punktā minētā kontaktpersona ir nosūtījusi pieprasījumu uz 12.13.2.punktā minēto e-pastu;
      2. Piegādātājam 1 (vienas) darba dienas laikā jāapstiprina pasūtījuma saņemšanu. Ne vēlāk kā 3 (trīs) darba dienas pirms piegādes termiņa iestāšanās, informēt Pasūtītāju par iespējamiem vai paredzamiem kavējumiem piegādēs un apstākļiem, notikumiem un problēmām, kas tās kavē. Rodoties nepieciešamībai, Pusēm vienojoties, var tikt noteikts cits piegāžu termiņš, bet tas nedrīkst pārsniegt 4.1.1.punktā noteikto piegādes termiņu gan Iekārtai, gan Precei ne vairāk kā 7 (septiņas) kalendārās dienas;
      3. veicot pasūtījumu, Pasūtītājs norāda Preces veidu, daudzumu, nepieciešamo piegādes datumu un piegādes vietu;
      4. Piegādātājs, transportējot Preci, nodrošina Preces drošību pret iespējamajiem bojājumiem;
      5. Piegādātājs pēc piegādes veic vides sakārtošanu, nodrošinot visu iepakojuma materiālu izvešanu no telpām un teritorijas;
      6. piegādes vieta: VSIA „Paula Stradiņa klīniskā universitātes slimnīca”, Pilsoņu iela 13, Rīga;
      7. Pasūtītājs Līguma darbības laikā negarantē Preces plānotā apjoma pasūtīšanu – iepirkuma apjoms var tikt samazināts vai palielināts atbilstoši faktiskajai nepieciešamībai, nepārsniedzot kopējo Līguma summu. Piegādātājam līdz Līguma darbības beigām jāpiegādā Preces par cenām, kādas piedāvātās atklāta konkursa ietvaros.
      8. Piegādātājs Iekārtas piegādi veic, Pasūtītājam iesniedzot iekārtas piegādes aktu (1.pielikums) un par Precēm iesniedzot pavadzīmi – rēķinu, ja tās tika pasūtītas atsevišķi no Iekārtas;
   2. Piegādātāja un Pasūtītāja tiesības un pienākumi attiecībā uz nodošanas un pieņemšanas kārtību:

4.2.1 Pasūtītājs, pieņemot pasūtījumu, ir tiesīgs pārbaudīt to atbilstību Līguma noteikumiem un kvalitāti. Līguma prasībām neatbilstošas un/vai nekvalitatīvas preces piegādes gadījumā, ne vēlāk kā 10 (desmit) kalendāro dienu laikā apmainīt to pret jaunu, nelietotu un kvalitatīvu uz sava rēķina. Ja preces neatbilstība Līguma noteikumiem tiek konstatēta ekspluatācijas laikā, Pasūtītājas rīkojas saskaņā ar līguma 7.punktā noteikto. Šajā gadījumā Pasūtītājs ir tiesīgs nepieņemt un neapmaksāt Līguma noteikumiem neatbilstošās preces;

4.2.2. Piegādātājs nodrošina Iekārtas uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību ražotāja noteiktajam;

4.2.3. Piegādātājs veic Iekārtas tehniskajā dokumentācijā pieprasītā lietošanas vides raksturlielumu un garantētā elektroapgādes režīma pārbaudi;

4.2.4. Piegādātājs nodrošina lietotāja apmācību apmācītajām personām izsniedzot apmācību apliecinošu dokumentu. Pēc Pasūtītāja pieprasījuma tiek nodrošinātas papildu apmācības;

4.2.5. Piegādātājs nodrošina Iekārtas un Preces lietošanas instrukciju papīrveidā lietotājam un elektroniski – Medicīnas iekārtu uzturēšanas nodaļas pārstāvim;

4.2.6. Piegādātājs iesniedz papīrveidā vai elektroniski Medicīnas iekārtu uzturēšanas nodaļas pārstāvim Iekārtas ražotāja instrukcijas par noteiktajām apkopēm un pārbaudēm, kurā norādīti veicamie darbi un nomaināmie materiāli, pārbaudāmie parametri ar atbilstības robežām un veikšanas periodiskumu. Piegādātājs veic Iekārtas ražotāja noteiktās apkopes, testus un pārbaudes uzstādot Iekārtu un tās garantijas laikā saskaņa ar 6.punkta prasībām, nododot attiecīgus pārskatus Pasūtītājam;

4.2.7. Piegādātājs veic vides sakārtošanu pēc Iekārtas uzstādīšanas;

4.2.8. Piegādātājs sagatavo un nodod Pasūtītājam iekārtas pieņemšanas - nodošanas aktu pēc 4.1., 4.2.1. - 4.2.7. punktu izpildes, saskaņā ar Līguma 1.pielikumā norādīto formu;

4.2.9. Prece, ja tā tiek pasūtīti atsevišķi no Iekārtas, uzskatāma par piegādātu un nodotu Pasūtītājam ar brīdi, kad Puses (to pilnvarotie pārstāvji) abpusēji parakstījušas preces pavadzīmi - rēķinu;

4.2.10. Iekārta ir uzskatāma par piegādātu un nodotu Pasūtītājam ar brīdi, kad Puses (to pilnvarotie pārstāvji) abpusēji parakstījušas pieņemšanas – nodošanas aktu;

4.2.11. pēc pieņemšanas nodošanas akta abpusēja parakstīšanas pasūtītājam tiek iesniegts rēķins.

4.2.11. Piegādātājs nodrošina, ka Pasūtītājam tiek iesniegti, atbilstoši normatīvajiem aktiem noformēti, preču rēķina trīs eksemplāri (viens eksemplārs - Piegādātājam, divi eksemplāri – Pasūtītājam). Rēķinā jānorāda piegādāto vienību cenas EUR, PVN likme, kopējā cena ar PVN un Pasūtītāja Līguma numurs.

1. **Kvalitātes noteikumi**
   1. Precēm jābūt piegādātām iepakojumā, kas nodrošina Iekārtas un Preces saglabāšanu to pārvadāšanas un glabāšanas laikā, atbilstoši Preces/Iekārtas ražotāja noteiktām prasībām un spēkā esošiem normatīvajiem aktiem.
   2. Piedāvātā Iekārta ir jauna (ražotas ne vēlāk kā 12 mēnešu laikā no pasūtījuma brīža), iepriekš nelietota un nesatur iepriekš lietotas vai atjaunotas sastāvdaļas vai komponentes.
   3. Iekārtai un Precei jābūt individuāli iesaiņotai, ja nav noteiks citādāk, un jābūt marķētai ar ražotāja firmas zīmi, preces kodu, derīguma termiņu un CE marķējumu.
   4. Piegādātājs garantē, ka Iekārta un Prece atbilst Līguma noteikumiem un ir derīga ekspluatācijai.
2. **Garantijas noteikumi**
   1. Iekārtas garantijas laiks ir 24 (divdesmit četri) mēneši no Iekārtas pieņemšanas – nodošanas akta abpusējas parakstīšanas dienas.
   2. Preces derīguma termiņš no preces pavadzīmes – rēķina saņemšanas dienas ir ne mazāks kā 6 (seši) mēneši.
   3. Piegādātājs apņemas bez maksas diagnosticēt un novērst jebkuru Iekārtas defektu, ja defekts ir atklāts Iekārtas garantijas laikā.
   4. Iekārtas garantijas periodā Piegādātājs veic visas Iekārtas ražotāja noteiktās regulārās pārbaudes bez papildus samaksas.
   5. Iekārtas garantija neattiecas uz tās defektiem, kas radušies:
      1. ekspluatējot Iekārtu neatbilstoši tās ekspluatācijas noteikumiem (ražotāja instrukcijām);
      2. pierādāmu Iekārtas lietotāju nolaidības, nepareizas Iekārtas lietošanas vai apzinātu bojājumu konstatēšanas gadījumā;
      3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Iekārtai vai Iekārtas lietošanu tādā veidā, kas ir pretrunā ar tās ražotāja instrukcijām;
      4. nepārvaramas varas apstākļu rezultātā.
3. **Iekārtas un Preces ekspluatācijas noteikumi tās garantijas laikā**
   1. Pasūtītājs apņemas nodrošināt Iekārtas ikdienas apkopi, kuru veic saskaņā ar Iekārtas rokasgrāmatu un Piegādātāja dotajiem norādījumiem, kā arī strādāt ar Iekārtu akurāti, sargājot to no bojājumiem, putekļiem un mitruma.
   2. Pasūtītājs apņemas nekavējoties (ne vēlāk vienas dienas laikā) ziņot Piegādātājam par jebkuru Iekārtas bojājumu vai tā darbības pasliktināšanos, kā arī neveikt nekādus Iekārtas remonta darbus vai pārveidojumus bez Piegādātāja rakstiskas atļaujas.
   3. Piegādātāja pienākums ir 2 (divu) stundu laikā reaģēt uz Pasūtītāja pieteikumu par Iekārtas darbības traucējumiem. Pasūtītājs Iekārtas bojājumu piesaka telefoniski, zvanot uz servisa numuru **(..)** vai uz e-pastu **(..)**. Piegādātāja pienākums, 2 (divu) stundu laikā, nodrošināt nepieciešamo servisa inženiera ierašanos bojājuma novēršanai. Pusēm vienojoties minētais termiņš var tikt mainīts.
   4. Pasūtītājs apņemas nodrošināt Piegādātāja servisa inženieriem brīvu piekļūšanu Iekārtai visu profilaktisko apkopju, remontdarbu un citu darbu veikšanai, kā arī apņemas veikt visas nepieciešamās darbības, lai pilnībā nodrošinātu Piegādātājam netraucētu Līgumā minēto saistību izpildi.
   5. Pasūtītājs apņemas nepieļaut kādai citai personai veikt Iekārtas profilaktisko apkopi vai remontdarbus, tādējādi nodrošinot, ka visus Iekārtas profilaktiskās apkopes un remontdarbus veic tikai Piegādātāja pārstāvis.
   6. Jautājumu par Iekārtas defekta aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Iekārtas bojājuma rašanās iemesls nav Pasūtītāja vaina. Ja neatkarīgais eksperts konstatē, ka Iekārtas bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
   7. Garantijas defekta gadījumā Piegādātājam, ne vēlāk kā 10 (desmit) darba dienu laikā no defekta konstatēšanas, jānomaina Iekārta ar jaunu vai līdzvērtīgu procesa nepārtrauktības nodrošināšanai, nepiemērojot papildus samaksu uz defekta novēršanas laiku vai jāveic tās remonts bez papildu samaksas. Iekārtas dīkstāve nedrīkst pārsniegt 10 (desmit) kalendārās dienas. Ja garantijas darbības laikā kopējais dīkstāves periods sasniedz 20 (divdesmit) kalendārās dienas, Pasūtītājs rīkojas saskaņā ar Līguma 8.3.punktā noteikto.
   8. Puses vienojas, ka Piegādātājs nenes atbildību par netiešajiem Iekārtas un Preces bojājumiem, izņemot gadījumus, kuri radušies Piegādātāja nolaidības rezultātā. Ja Iekārtas bojājums radies Pasūtītāja vainas dēļ (ir pierādīta likumsakarība), remontu apmaksā Pasūtītājs, iepriekš saskaņojot ar Piegādātāju remonta darbu apjomu, cenu un laiku. Remonts ir jāveic 2 (divu) darba dienu laikā no defekta akta saskaņošanas. Ja garantijas darbības laikā kopējais dīkstāves periods sasniedz 20 (divdesmit) kalendārās dienas, Pasūtītājs rīkojas saskaņā ar Līguma 8.3.punktā noteikto.
   9. Piegādātājs Līguma darbības laikā apņemas bez maksas veikt Iekārtas ražotāja apstiprinātas tehniskās apkopes un regulāro pārbaužu/detaļu nomaiņu saskaņā ar Pušu savstarpēji apstiprinātu Iekārtas profilaktisko apkopju grafiku. Apkopes tiek veiktas Pušu iepriekš saskaņotā laikā.
   10. Piegādātājs apņemas veikt Iekārtas remontdarbus regulārās Iekārtas profilaktiskās apkopes laikā, kā arī pamatojoties uz Pasūtītāja izsaukumu.
   11. Piegādātājs apņemas visus Iekārtas profilaktiskās apkopes darbus un remontdarbus veikt savlaicīgi un kvalitatīvi. Jebkura Iekārtas remontdarbu veikšana tiek noformēta ar tehniskās apkopes un Iekārtas parametru pārbaudes protokolu un Pušu apstiprinātu servisa aktu.
   12. Iekārtas profilaktiskās apkopes Piegādātājs nodod Pasūtītājam sastādot servisa aktu, kurā tiek norādīts izpildītā Iekārtu tehniskās apkopes darbu veids un Iekārtai nomainīto rezerves daļu daudzums, ja tāds ticis veikts.
   13. Servisa akts tiek sastādīts pēc Iekārtas tehniskās apkopes pabeigšanas. Pasūtītājs pirms servisa akta parakstīšanas ir tiesīgs izteikt iebildumus un/vai piezīmes par Piegādātāja iesniegtā nodošanas – pieņemšanas akta saturu un veiktās Iekārtas tehniskās apkopes kvalitāti.
   14. Puses apliecina, ka viņu darbinieki un/vai amatpersonas, kas parakstīs nodošanas – pieņemšanas aktu Pušu vārdā, būs tam pienācīgi pilnvarotas, un Puses atzīs minēto personu rīcību sev par saistošu, kā dēļ šāda pilnvarojuma papildus pārbaude nodošanas – pieņemšanas akta parakstīšanas laikā nebūs nepieciešama.
   15. Pasūtītājam ir tiesības 5 (piecu) darba dienu laikā no servisa akta saņemšanas dienas rakstiski pieteikt Piegādātajam pretenziju par Iekārtas tehniskās apkopes kvalitāti. Jautājumu par Pasūtītāja pretenzijā minēto iebildumu pamatotību izlemj Pušu pilnvarotie pārstāvji 5 (piecu) darba dienu laikā. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka ir veikta Līguma noteikumiem neatbilstoša Iekārtas tehniskās apkope. Ja neatkarīgais eksperts nekonstatē nekādu veiktās Iekārtas tehniskās apkopes neatbilstību Līguma noteikumiem, neatkarīgā eksperta pakalpojumu apmaksā Pasūtītājs.
   16. Piegādātājs novērš konstatētos trūkumus uz sava rēķina ne ilgāk kā 5 (piecu) darba dienu laikā. Pusēm vienojoties, minētais termiņš var tikt pagarināts.
4. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Piegādātājs atbild par Līgumā noteikto saistību izpildes kavējumu. Par katru piegādes kavējuma dienu vai citu Līgumā noteikto saistību nepildīšanu, Pasūtītājs ir tiesīgs piemērot Piegādātājam līgumsodu ir 0,1% no paredzētā piegādes apjoma kopējās summas par katru kavējuma dienu, bet ne vairāk kā 10% no paredzētā piegādes apjoma kopējās summas.
   3. Ja Piegādātāja vainas dēļ Pasūtītājs nevar lietot Iekārtu ilgāk par 20 (divdesmit) kalendārajām dienām, Pasūtītājs šādā gadījumā ir tiesīgs piemērot Piegādātājam līgumsodu 0,1% apmērā par katru dīkstāves dienu (sākot ar 21.dienu), bet ne vairāk kā 10% no kopējās Iekārtas vērtības.
   4. Iestājoties Līguma 3.4.3.punkta noteikumiem, Pasūtītājs piemēros Piegādātājam līgumsodu 10% apmērā no neveikto piegāžu kopējās summas.
   5. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   6. Piemērotā līgumsoda apmaksa tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
   7. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
5. **Personas datu aizsardzība**
   1. Puses vienojas par šādiem fizisko personas datu aizsardzības noteikumiem:
      1. Izpildītājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami iekārtu ietvaros esošajās iekšējās datu uzglabāšanas atmiņās;
      2. Izpildītājs Līguma ietvaros uzskatāms par Pasūtītāja datu apstrādes operatoru;
      3. Izpildītājs, veicot datu apstrādi (Iekārtas garantijas uzturēšanu, servisa pakalpojumus), nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
      4. ja Izpildītājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu;
      5. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Piegādātājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos);
      6. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda Izpildītāja no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
      7. pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs;
      8. Izpildītājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses.
      9. Fizisko personu datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, nodrošinot:
         1. aizsardzību pret fiziskās iedarbības radītu fizisko personu datu apdraudējumu;
         2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
         3. tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
      10. Izpildītājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas;
      11. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tai rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties;
      12. Pēc Līguma termiņa izbeigšanās, Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem;
      13. Izpildītājs dzēš no Pasūtītāja saņemtos personas datus pirms Līguma 3.1.punktā minētā termiņa iestāšanās, ja tie vairs nav nepieciešami Izpildītāja Līguma izpildei;
      14. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.
6. **Nepārvarama vara**
   1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno Līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 10.3.punktam.
7. **Strīdu izskatīšanas kārtība**
   1. Strīdus, kas Pusēm rodas saistību izpildes gaitā, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Vienošanās vai Līgumā, Puses risina saskaņā ar spēkā esošajiem normatīvajiem aktiem.
8. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro noteikumus atbilstoši spēkā esošajiem normatīvajiem aktiem.
   2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   3. Visi Līguma grozījumi noformējami rakstiski divos identiskos eksemplāros un ir Līguma neatņemama sastāvdaļa. Grozījumi stājas spēkā ar dienu, kad tie ir abpusēji parakstīti.
   4. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
   5. Ja Līguma darbības laikā ražotājs ir veicis noteiktas izmaiņas un Piegādātājs nespēj vairs piegādāt Līguma 2.pielikumā noteikto Preci, bet Piegādātājs var nodrošināt 2.pielikumam atbilstošas ekvivalentas Preces piegādi par 2.pielikumā norādīto vai zemāku cenu, Pasūtītājs ir tiesīgs veikt Piegādātāja piedāvātās ekvivalentās Preces pārbaudi un, atbilstības gadījumā, noslēgt rakstveida vienošanos par ekvivalentās Preces piegādi, izdarot grozījumus. Šādā gadījumā Piegādātāja pienākums ir pierādīt, ka ir iestājušies šajā punktā norādītie apstākļi.
   6. Ņemot vērā, ka neparedzamu apstākļu dēļ, Līguma 1.pielikumā norādīto Preču klāsts var mainīties 10% robežās, tehniskajā un finanšu piedāvājumā neiekļauto preču cenas tiek atsevišķi saskaņotas ar Pasūtītāju, nepārsniedzot vidējās tirgus cenas Latvijā un nemainot Līguma kopējo summu.
   7. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
   8. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
   9. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   10. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   11. Ja kādai no Pusēm tiek mainīti rekvizīti vai Līguma 12.13.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   12. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
   13. Pušu kontaktpersonas Līguma izpildes laikā:
       1. **no Pasūtītāja puses:**
          1. par Līguma izpildi: (..);
          2. par Preces pasūtīšanu: **(..)**;
          3. par Iekārtas pasūtīšanu un pieņemšanu: (..).
       2. **no Piegādātāja puses**: **(..)**
   14. Līgums sagatavots latviešu valodā uz 16 (sešpadsmit) lapām, visi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
9. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Banka: AS Swedbank  Kods: HABALV22  Konta Nr. LV74HABA0551027673367  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Piegādātājs:**  **MB „Vivospektras“**  Reģ. Nr. 304442321  Obelynes g.29, Kaunas, Lietuva, LT - 47421  Banka: AB DNB bankas  Kods: AGBLLT2X  Konta Nr. LT444010051003856906  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  R.Stakauskas |